ddrg/super_eurlex huggingface dataset:
Úradný vestník L 317 , 02/12/2003 S. 0022 - 0023



Nariadenie Komisie (ES) č. 2112/2003 z 1. decembra 2003, ktorým sa opravuje nariadenie (ES) č. 1334/2003, ktorým sa menia a dopĺňajú podmienky pre oprávnenie niekoľkých doplnkových látok do krmív, ktoré patria do skupiny stopových prvkov (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/524/EHS z 23. novembra 1970, ktorá sa týka doplnkových látok do krmív [1], naposledy zmenenú a doplnenú nariadením Rady (ES) č. 1756/2002 [2], a najmä na jej články 3, 9d a 9e, keďže: (1) Príloha k nariadeniu Komisie (ES) č. 1334/2003 [3] obsahuje jednu administratívnu chybu, ktorú je potrebné opraviť. (2) Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Príloha k nariadeniu (ES) č. 1334/2003 sa mení a dopĺňa tak, ako je stanovené v prílohe k tomuto nariadeniu. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 1. decembra 2003 Za Komisiu David Byrne člen Komisie [1] Ú. v. ES L 270, 14.12.1970, s. 1. [2] Ú. v. ES L 265, 3.10.2002, s. 1. [3] Ú. v. EÚ L 187, 26.7.2003, s. 11. -------------------------------------------------- PRÍLOHA Zoznam doplnkových látok pod hlavičkou "E1 železo – Fe" sa nahrádza takto: "Číslo ES | Prvok | Doplnková látka | Chemický vzorec a popis | Maximálny obsah prvku v mg/kg kompletného krmiva alebo v mg/deň | Iné ustanovenia | Koniec doby povolenia | Stopové prvky E1 | Železo – Fe | Uhličitan železnatý | FeCO3 | Ovce: 500 (celkom) mg/kg celkového krmiva Domáce zvieratá: 1 250 (celkom) mg/kg celkového krmiva Prasiatka: prasiatka do jedného týždňa pred odstavením: 250 mg/deňostatné prasiatka: 750 (celkom) mg/kg celkového krmivaOstatné druhy: 750 (celkom) mg/kg celkového krmiva | | Bez časového obmedzenia | Chlorid železnatý, tetrahydrát | FeCL2. 4H2O | | Chlorid železitý, hexahydrát | FeCL3. 6H2O | | Citrát železnatý, hexahydrát | Fe3(C6H5O7)2. 6H2O | | Fumarát železnatý | FeC4H2O4 | | Laktát železnatý, trihydrát | Fe (C3H5O3)2. 3H2O | | Oxid železitý | Fe2O3 | | Síran eleznatý, monohydrát | FeSO4H2O | | Síran eleznatý, heptahydrát | FeSO4. 7H2O | | Cheláty aminokyselín eleza, hydráty | Fe(x)1-3. nH2O (x = anion amynokyselín z hydrolizovaných bielkovín sóje) Molekulovį hmotnos najviac 1 500" | | --------------------------------------------------
Úradný vestník L 235 , 23/09/2003 S. 0006 - 0007



Nariadenie Komisie (ES) č. 1665/2003 z 22. septembra 2003, ktoré dopĺňa prílohu k nariadeniu (ES) č. 2400/96 (Clementine del Golfo di Taranto, Mela Val di Non a Clementinas de las Tierras del Ebro alebo Clemetines de les Terres de l’Ebre) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a názvov pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 692/2003 [2], najmä na jeho článok 6 ods. 3 a 4, keďže: (1) V súlade s článkom 5 nariadenia (EHS) č. 2081/92 Taliansko zaslalo Komisii žiadosť o registráciu ako zemepisného označenia názov "Clementine del Golfo di Taranto" a na registráciu ako názov pôvodu "Mela Val di Non" a Španielsko zaslalo Komisii žiadosť o registráciu ako geografického označenia názov "Clementinas de las Tierras del Ebro" alebo "Clemetines de les Terres de l’Ebre". (2) Bolo zistené, v súlade s článkom 6 ods. 1 nariadenia, že tieto žiadosti sú v zhode a najmä zahrňujú všetky údaje ustanovené v článku 4. (3) V zmysle článku 7 nariadenia (EHS) č. 2081/92 nebolo Komisii zaslané žiadne vyjadrenie nesúhlasu po uverejnení v Úradnom vestníku Európskych spoločenstiev [3] názvov uvedených v zozname v prílohe k tomuto nariadeniu. (4) Názvy sa preto oprávňujú zahrnúť do "Registra chránených názvov pôvodu a chránených zemepisných označení" a majú sa chrániť na úrovni spoločenstva ako chránené názvy alebo chránené zemepisné označenia. (5) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 1491/2003 [5], PRIJALA TOTO NARIADENIE: Článok 1 Názvy uvedené v zozname v prílohe k tomuto nariadeniu sa týmto pridávajú k prílohe k nariadeniu (ES) č. 2400/96 a vstupujú do "Registra chránených názvov pôvodu a chránených zemepisných označení" ako chránené názvy pôvodu (PDO) alebo chránené geografické označenia (PGI), ustanoveného v článku 6 ods. 3 nariadenia (EHS) č. 2081/92. Článok 2 Toto nariadenie nadobúda účinnosť 20. deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. septembra 2003 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 99, 17.4.2003, s. 1. [3] Ú. v. ES C 11, 17.1.2003, s. 7 (Clementine del Golfo di Taranto).Ú. v. ES C 30, 8.2.2003, s. 15 (Mela Val di Non).Ú. v. ES C 22, 19.1.2003, s. 5 (Clementinas de las Tierras del Ebro alebo Clementines de les Tierres de l'Ebre). [4] Ú. v. ES L 327, 18.12.1996, s. 11. [5] Ú. v. ES L 214, 26.8.2003, s. 6. -------------------------------------------------- PRÍLOHA VÝROBKY UVEDENÉ V PRÍLOHE I K ZMLUVE URČENÉ NA ĽUDSKÚ SPOTREBU Nespracované ovocie a zelenina TALIANSKO Clementine del Golfo di Taranto (PGI) Mela Val di Non (PDO) ŠPANIELSKO Clementinas de las Tierras del Ebro alebo Clemetines de les Terres de l'Ebre (PGI) --------------------------------------------------
Úradný vestník L 097 , 15/04/2003 S. 0029 - 0030



Nariadenie Komisie (ES) č. 676/2003 zo 14. apríla 2003, ktorým sa mení a dopĺňa nariadenie (ES) č. 1334/2001 o dočasnom povolení novej doplnkovej látky v krmivách (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/524/EHS z 23. novembra 1970 o doplnkových látkach v krmivách [1], naposledy zmenenú a doplnenú nariadením (ES) č. 1756/2002 [2], a najmä na jej články 3 a 9 r, keďže: (1) Nariadenie Komisie (ES) č. 1334/2001 z 2. júla 2001 o dočasnom povolení novej doplnkovej látky v krmivách [3] dočasne povolilo používanie doplnkovej látky dvojmravčanu draselného, ako doplnkovej látky vo výžive zvierat, podľa podmienok uvedených v tomto nariadení. (2) Smernica 70/524/EHS vyžaduje viazať povolenia pre rastové stimulátory na osobu zodpovednú za ich uvádzanie do obehu. (3) Komisia oznámila, že osoba zodpovedná za uvádzanie doplnkovej látky dvojmravčanu draselného do obehu sa zmenila a teraz je ňou BASF Aktiengesellschaft a. s. (4) Osoba zodpovedná za uvádzanie tejto doplnkovej látky do obehu predložila nové údaje s cieľom získať schválenia na zvýšenie najvyšších koncentrácií doplnkovej látky v krmivách. (5) Vedecký výbor pre výživu zvierat zaslal priaznivé stanovisko o bezpečnosti doplnkovej látky za nových podmienok používania. (6) Nariadenie (ES) č. 1334/2001 by sa preto malo podľa toho zmeniť a doplniť. (7) Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Príloha nariadenia (ES) č. 1334/2001 sa nahrádza textom prílohy tohto nariadenia. Článok 2 Toto nariadenie nadobúda účinnosť v deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 14. apríla 2003 Za Komisiu David Byrne člen Komisie [1] Ú. v. ES L 270, 14.12.1970, s. 1. [2] Ú. v. ES L 265, 3.10.2002, s. 1. [3] Ú. v. ES L 180, 3.7.2001, s. 18. -------------------------------------------------- PRÍLOHA " PRÍLOHA Registračné číslo doplnkovej látky | Meno a registračné číslo osoby zodpovednej za uvádzanie doplnkovej látky do obehu | Doplnková látka (obchodný názov) | Zloženie, chemický názov, opis | Druhy alebo kategórie zvierat | Najvyšší vek | Najnižší obsah | Najvyšší obsah | Iné ustanovenia | Koniec doby povolenia | (mg účinnej zložky/kg komletného krmiva) | (mg účinnej zložky/kg komletného krmiva) | Rastové stimulátory 1 | BASF Aktiengesellschaft (a. s.) DE RP 1 31401 | Dvojmravčan draselný (Formi TM LHS) | Zloženie doplnkovej látky Dvojmravčan draselný, pevný, min. 98 %,Kremičitan max. 1,5 %.Voda max. 0,5 %Účinná látka: Dvojmravčan draselný, pevnýKH(COOH)2 CAS č. 20642-05-1 | Prasiatka (odstavené) | 2 mesiace | 6000 | 18000 | 30.6.2005 | Výkrm ošípaných | — | 6000 | 12000 | | 30.6.2005 | " --------------------------------------------------
Úradný vestník L 243 , 27/09/2003 S. 0098 - 0098



Nariadenie Komisie (ES) č. 1710/2003 z 26. septembra 2003, ktorým sa mení a dopĺňa nariadenie (ES) č. 1623/2000, ktorým sa ustanovujú podrobné pravidlá vykonávania nariadenia Rady (ES) č. 1493/1999 o spoločnej organizácii trhu s vínom, pokiaľ ide o trhové mechanizmy KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1], naposledy zmenené a doplnené nariadením (ES) č. 806/2003 [2], najmä na jeho článok 33, keďže: (1) Hlava III kapitola II nariadenia Komisie (ES) č. 1623/2000 [3], naposledy zmeneného a doplneného nariadením (ES) č. 1411/2003 [4], upravuje uplatňovanie programu pomoci pre destiláciu vína určenú na výrobu konzumného alkoholu. (2) V uvedenej kapitole sa okrem iného stanovuje časové obdobie, počas ktorého sa začína destilácia vína, ako aj množstvo vína, na ktoré sa vzťahujú zmluvy o destilácii a ktoré sa môže destilovať pred konečným dátumom schválenia. Na základe skúseností získaných počas predošlého vinárskeho roka sa považuje za potrebné zmeniť časové obdobie a množstvo vína. (3) V uvedenej kapitole sa taktiež určuje, že sa stanovuje percentuálny podiel výroby, ktorým sa výrobcovia môžu podieľať na takejto destilácii. Mal by sa stanoviť percentuálny podiel pre vinársky rok 2003/2004. (4) Nariadenie (ES) č. 1623/2000 by sa malo príslušne zmeniť a doplniť. (5) Opatrenia stanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 Článok 63a nariadenia (ES) č. 1623/2000 sa týmto mení a dopĺňa takto: 1. Odsek 1 sa nahrádza takto: "1. Destilácia stolového vína a vína vhodného na výrobu stolového vína uvedená v článku 29 nariadenia (ES) č. 1493/1999 sa začína v období od 1. októbra do 31. decembra každého vinárskeho roka." 2. V odseku 2 sa prvý pododsek nahrádza takto: "Množstvo stolového vína a vína vhodného na výrobu stolového vína, pre ktoré môže každý výrobca podpísať zmluvy, je obmedzené na percentuálny podiel, ktorý sa má určiť, svojej výroby vína priznanej počas posledných troch vinárskych rokov, vrátane bežného roka, ak bola výroba už priznaná. Počas daného roka výrobca nesmie zmeniť výrobný rok vybraný ako referenčný rok pri výpočte uvedeného percentuálneho podielu. Pre vinársky rok 2003/2004 je tento percentuálny podiel 25 %" 3. Odsek 7 sa nahrádza takto: "7. Napriek odseku 5 môžu členské štáty schvaľovať zmluvy alebo vyhlásenia pred 25. januárom pre množstvo nepresahujúce 40 % množstva uvedeného v zmluvách alebo vyhláseniach." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskej únie. Bude sa uplatňovať od 1. októbra 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. septembra 2003 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. ES L 122, 16.5.2003, s. 1. [3] Ú. v. ES L 194, 31.7.2000, s. 45. [4] Ú. v. ES L 201, 8.8.2003, s. 12. --------------------------------------------------
Úradný vestník L 053 , 28/02/2003 S. 0017 - 0017



Nariadenie Komisie (ES) č. 359/2003 z 27. februára 2003, ktorým sa mení a dopĺňa nariadenie (ES) č. 2771/1999, ktorým sa ustanovujú podrobné pravidlá na uplatňovanie nariadenia Rady (ES) č. 1255/1999, pokiaľ ide o intervenciu na trhu s maslom a smotanou KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmeneného a doplneného nariadením Komisie (ES) č. 509/2002 [2], najmä na jeho článok 10, keďže: (1) tretí pododsek článku 6 ods. 3 nariadenia (ES) č. 1255/1999 stanovuje, že čiastku podpory súkromného skladovania masla možno zvýšiť, ak sa počas doby uskladnenia došlo na trhu k nepriaznivým zmenám, ktoré sa nedali v čase uskladnenia predvídať; (2) článok 38 nariadenia Komisie (ES) č. 2771/1999 [3], naposledy zmeneného a doplneného nariadením (ES) č. 1614/2001 [4], stanovuje zavádzanie uvedeného ustanovenia, že za určitých podmienok sa podpora zvýši alebo zníži, ak maximálna kúpna cena stanovená prostredníctvom ponukového riadenia vyjadrená v eurách alebo v jednotlivých národných menách krajín, ktoré nie sú členmi menovej únie, nie je rovnaká v posledný deň zmluvného skladovania ako bola v prvý deň uskladnenia; (3) s ohľadom na skutočnosť, že zníženie intervenčnej ceny už bolo stanovené až do roku 2007 nariadením (ES) č. 1255/1999 článok 4, možno predvídať zníženie maximálnej kúpnej ceny a trhových cien; (4) bez toho, aby bola dotknutá právomoc Komisie zvýšiť čiastku podpory súkromného skladovania masla postupom podľa článku 42 nariadenia (ES) č. 1255/1999, ak sú splnené podmienky stanovené v článku 6 ods. 3 tretieho pododseku uvedeného nariadenia, je nevyhnutné zrušiť odseky 2 a 3 článku 38 nariadenia (ES) č. 2771/1999; (5) nariadenie (ES) č. 2771/1999 je preto potrebné zmeniť a doplniť; (6) Riadiaci výbor pre mlieko a mliečne výrobky nedoručil svoje stanovisko v lehote stanovenej jeho predsedom, PRIJALA TOTO NARIADENIE: Článok 1 Článok 38 ods. 2 a ods. 3 nariadenia (ES) č. 2771/1999 sa vypúšťa. Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskej Únie. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 27. februára 2003 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 79, 22.3.2002, s. 15. [3] Ú. v. ES L 333, 24.12.1999, s. 11. [4] Ú. v. ES L 214, 8.8.2001, s. 20. --------------------------------------------------
Úradný vestník L 345 , 31/12/2003 S. 0017 - 0017



Nariadenie Komisie (ES) č. 2319/2003 zo 17. decembra 2003, ktorým sa mení a dopĺňa nariadenie (EHS) č. 2075/92 o spoločnej organizácii trhu so surovým tabakom RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 37, so zreteľom na návrh Komisie, so zreteľom na stanovisko Európskeho parlamentu [1], so zreteľom na stanovisko Hospodárskeho a sociálneho výboru [2], so zreteľom na stanovisko Výboru regiónov, keďže: (1) V súlade s článkom 13 ods. 1 nariadenia (EHS) č. 2075/92 [3] sa má tabakový fond spoločenstva financovať zo zrážky 2 % a prípadne 3 % prémií za úrody rokov 2002 a 2003. (2) V súčasnosti sa pracuje na reforme spoločnej organizácie trhu so surovým tabakom, ktorá sa týka aj tabakového fondu spoločenstva. Nové pravidlá sa neprijmú s účinnosťou pred rokom 2005. Mala by sa preto stanoviť percentuálna sadzba zrážok za rok 2004 a v tomto prechodnom období by mala zostať na rovnakej úrovni ako v roku 2003. (3) Podľa záverov správy o využití tabakového fondu spoločenstva, ktorú Rade predložila Komisia podľa článku 13 ods. 1 nariadenia (EHS) č. 2075/92, zrážka v rozsahu 3 % môže uspokojivo pokryť očakávané výdavky fondu. (4) Nariadenie (EHS) č. 2075/92 by sa preto malo zmeniť a doplniť, PRIJALA TOTO NARIADENIE: Článok 1 Článok 13 ods. 1 nariadenia (EHS) č. 2075/92 sa nahradzuje týmto: "1. Zriaďuje sa tabakový fond spoločenstva (ďalej len "fond"), ktorý sa bude financovať zrážkami: - 2 % z prémie za úrodu roku 2002, - 3 % z prémie za úrodu roku 2003." Článok 2 Toto nariadenie nadobúda účinnosť dvadsiaty deň nasledujúci po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. decembra 2003 Za Radu predseda G. Alemanno [1] Stanovisko zo 16. decembra 2003 (zatiaľ nebolo uverejnené v úradnom vestníku). [2] Stanovisko z 10. decembra 2003 (ešte nebolo uverejnené v úradnom vestníku). [3] Ú. v. ES L 215, 30.7.1992, s. 70. Nariadenie naposledy zmenené a doplnené nariadením (ES) č. 806/2003 (Ú. v. EÚ L 122, 16.5.2003, s. 1). --------------------------------------------------
Úradný vestník L 345 , 31/12/2003 S. 0024 - 0024



Nariadenie Rady (ES) č. 2324/2003 zo 17. decembra 2003, ktorým sa mení a dopĺňa nariadenie (ES) č. 1037/2001 povoľujúce ponuku a dodávku určitých dovážaných vín na priamu ľudskú spotrebu, ktoré boli pravdepodobne enologicky spracované postupmi neustanovenými v nariadení (ES) č. 1493/1999 RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1], najmä na jeho článok 45 ods. 2, so zreteľom na návrh Komisie, keďže: (1) Odchylne od článku 45 ods. 1 nariadenia (ES) č. 1493/1999 povoľuje nariadenie (ES) č. 1037/2001 [2] dovoz amerických vín, ktoré boli enologicky spracované postupmi neustanovenými v nariadení (ES) č. 1493/1999. Povolenie enologických postupov uvedených v ods. 1 písm. b) prílohy k nariadeniu (ES) č. 1037/2001 vyprší 31. decembra 2003. (2) Prebiehajúce dvojstranné rokovania so Spojenými štátmi americkými sa do konca roku neuzavrú, aby sa predišlo narušeniu obchodu, mali by sa povoliť americké enologické postupy uvedené v ods. 1 písm. b) prílohy k nariadeniu (ES) č. 1037/2001, a to až do nadobudnutia účinnosti dohody vyplývajúcej z týchto rokovaní, najneskôr však do 31. decembra 2005. (3) Nariadenie (ES) č. 1037/2001 by sa malo príslušne zmeniť a doplniť, PRIJALA TOTO NARIADENIE: Článok 1 V článku 1 ods. 1 pododseku 2 nariadenia (ES) č. 1037/2001 sa dátum "31. december 2003" nahrádza dátumom "31. december 2005". Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. decembra 2003 Za Radu predseda G. Alemanno [1] Ú. v. ES L 179, 14.7.1999, s. 1. Nariadenie naposledy zmenené a doplnené nariadením (ES) č. 1795/2003 (Ú. v. ES L 262, 14.10.2003, s. 13). [2] Ú. v. ES L 145, 31.5.2001, s. 12. --------------------------------------------------
Úradný vestník L 007 , 11/01/2003 S. 0064 - 0064



Nariadenie Komisie (ES) č. 47/2003 z 10. januára 2003, ktorým sa mení a dopĺňa príloha I k nariadeniu Rady (ES) č. 2200/96 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1], naposledy zmenené a doplnené nariadením (ES) č. 545/2002 [2], a najmä na jeho článok 2 ods. 3, keďže: (1) príloha I k nariadeniu (ES) č. 2200/96 uvádza produkty, ktoré sa spotrebiteľovi majú dodávať čerstvé a ktoré podliehajú normám; (2) spotrebiteľské balenia, ktoré obsahujú rôzne druhy ovocia a zeleniny, sa na trhu vyskytujú stále častejšie a umožňujú uspokojenie dopytu určitých spotrebiteľov; (3) spravodlivé obchodovanie vyžaduje, aby čerstvé ovocie a zelenina predávané v rovnakom balení boli jednotnej kvality. Toto vyžaduje rozšíriť zoznam produktov podliehajúcich obchodným normám s cieľom zahrnúť iné produkty, ak sú v predajných obaloch zmiešané s produktmi už uvedenými v danom zozname; (4) príloha I k nariadeniu (ES) č. 2200/96 by sa preto mala zmeniť a doplniť; (5) opatrenia stanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu, PRIJALA TOTO NARIADENIE: Článok 1 Do prílohy I k nariadeniu (ES) č. 2200/96 sa dopĺňa: "Ostatné produkty uvedené v článku 1, ak sú v predajných obaloch s čistou hmotnosťou menšou ako tri kilogramy zmiešané aspoň s jedným produktom v tejto prílohe." Článok 2 Toto nariadenie nadobúda účinnosť 20. deň od jeho uverejnenia v Úradnom vestníku Európskej spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 10. januára 2003 Za Komisiu Franz Fischler člen Komisie [1] Ú. v. ES L 297, 21.11.1996, s. 1. [2] Ú. v. ES L 84, 28.3.2002, s. 1. --------------------------------------------------
Úradný vestník L 006 , 10/01/2004 S. 0016 - 0016



Nariadenie Komisie (ES) č. 39/2004 z 9. januára 2004, ktorým sa mení a dopĺňa príloha V k nariadeniu Rady (ES) č. 1260/2001 o spoločnej organizácii trhu s cukrom KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1260/2001 z 19. júna 2001 o spoločnej organizácii trhu s cukrom [1], najmä na jeho článok 27 ods. 15, keďže: (1) Podľa článku 27 nariadenia (ES) č. 1260/2001 sa môžu poskytnúť vývozné náhrady na vývoz určitých výrobkov, na ktoré sa vzťahuje uvedené nariadenie a ktoré sa vyvážajú vo forme tovarov vymenovaných v prílohe V, menovite vo forme aktívnych kvasiniek patriacich pod číselné znaky KN 21021031 a 21021039. (2) Podľa článku 1 ods. 2 písm. f) nariadenia Komisie (ES) č. 314/2002 z 20. februára 2002 týkajúceho sa vykonávacích predpisov k systému kvót v odvetví cukru [2] sa nebudú od 1. februára 2004 brať do úvahy a započítavať do výroby cukru v zmysle článku 13 až 18 nariadenia (ES) č. 1260/2001 tie množstvá cukrových sirupov, ktoré sa použijú na výrobu aktívnych kvasiniek. V súvislosti s tým by sa preto od rovnakého dátumu mala zrušiť možnosť poskytovania vývozných náhrad na tie množstvá cukru, ktoré sa použijú na výrobu aktívnych kvasiniek. (3) Príloha V k nariadeniu (ES) č. 1260/2001 by sa preto mala príslušne zmeniť. (4) Riadiaci výbor pre cukor neposkytol stanovisko v lehote stanovenej jeho predsedom, PRIJALA TOTO NARIADENIE: Článok 1 V prílohe V k nariadeniu (ES) č. 1260/2001 sa zrušujú riadky patriace k číselným znakom KN ex2102, 210210, 21021031 a 21021039. Článok 2 Toto nariadenie nadobúda účinnosť deň nasledujúci po jeho uverejnení v Úradnom vestníku Európskej únie. Bude sa uplatňovať od 1. februára 2004. Toto nariadenie je záväzné vo svojej celistvosti a je uplatniteľné vo všetkých členských štátoch. V Bruseli 9. januára 2004 Za Komisiu Franz Fischler člen Komisie [1] Ú. v. ES L 178, 30.6.2001, s. 1. Nariadenie naposledy zmenené a doplnené nariadením Komisie (ES) č. 2196/2003 (Ú. v. EÚ L 328, 17.12.2003, s. 17). [2] Ú. v. ES L 50, 21.2.2002, s. 40. Nariadenie naposledy zmenené a doplnené nariadením (ES) č. 38/2004 (Ú. v. EÚ L 6, 10.1.2004, s. 13). --------------------------------------------------